Mar adentro

Mar adentro (euskaraz Itsasoan barna), 2004ko Alejandro Amenábar txiletar-espainiar zinema zuzendariaren drama film bat da. Film honek Ramón Sampedro (Javier Bardem) galiziar itsasontzi-mekanikariaren bizitza kontatzen du, istripu larri baten ondorioz erabat elbarritua gelditu eta 28 urtez eutanasia eta norberak bere bizitzarekin zer egin erabakitzeko eskubidearen alde borrokatu zelarik.

Film honek 2004ko Ingelesa ez den hizkuntza batean egindako film onenaren Oscar Saria irabazi zuen.

 Argumentua 

Galizian Ramón Sampedro (Javier Bardem) izeneko gizona azken hogeita hamar urtetan bere etxeko ohean mugiezinik eta bere familiak zaindua bizi da. Munduarekin duen harreman bakarra bere gelako leihoa da, handik hainbestetan bidaiatu izan zuen itsasoa eta bere gaztaroan jasan zuen istripuaren kokalekua ikus dezakeelarik. Baina ordutik, bere azken borondatea bere bizitza duintasunez hiltzea amaitzea da. Baina bere mundu txiki hau bi emakumek aldatuko dute: Ramónen borroka bultzatu nahi duen Julia (Belén Rueda) abokatua (CADASIL gaixotasuna duena) eta Rosa (Lola Dueñas), bizitzea pena merezi duela konbentzitu nahi duen herriko emakumea. Ramónen izaera distiratsuak bi emakumeak xarmandu ditu, biek ere heuren bizitzen oinarriei buruz zalantza izateraino. Ramónek badaki bera benetan maite duen pertsona izango dela bere azken bidaia ekiten lagunduko diona.

 Aktoreak 
 Javier Bardem: Ramón Sampedro
 Belén Rueda: Julia
 Lola Dueñas: Rosa
 Mabel Rivera: Manuela
 Celso Bugallo: José
 Clara Segura: Gené
 Joan Dalmau: Joaquín
 Alberto Jiménez: Germán
 Tamar Novas: Javi
 Francesc Garrido: Marc
 Josep Maria Pou: Aita Francisco

 Ikus gainera 
 Ramón Sampedro
 Zainketa aringarriak eta zinema

 Kanpo estekak 
 Mar adentro filmaren IMDBko fitxa irakurgai 

Kategoria:Ingelesa ez den hizkuntza batean egindako film onenaren Oscar sariaren irabazleak
Kategoria:Film onenaren Goya Sariaren irabazleak
Kategoria:Javier Agirresaroberen filmak
Kategoria:Espainiako filmak
Kategoria:Frantziako filmak
Kategoria:Italiako filmak
Kategoria:Drama filmak
Kategoria:Paraplegiko eta tetraplegikoei buruzko filmak
Kategoria:Galizian girotutako filmak
Kategoria:Galizierazko filmak
Kategoria:Zainketa aringarriak eta zinema
Kategoria:Suizidioari buruzko filmak
Kategoria:Atzerriko hizkuntzako film onenaren Urrezko Globo saridunak